**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 2 ประจำปี 2563**

**ครั้งที่ 1**

**วันที่ 13 เดือน สิงหาคม พ.ศ.2563**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายบุญฤทธิ์ สายสอน | ประธานสภาฯ | บุญฤทธิ์ สายสอน |
| 2 | นายสมศักดิ์ ทองอุ่น | รองประธานสภาฯ | สมศักดิ์ ทองอุ่น |
| 3 | นายสุรพล นันทา | เลขานุการสภาฯ | สุรพล นันทา |
| 4 | นางหนูการ จะหลาบหลอง | สมาชิกสภา อบต. หมู่ที่ 1 | หนูการ จะหลาบหลอง |
| 5 | นายคำมี ก้อนบุญใส | สมาชิกสภา อบต. หมู่ที่ 2 | คำมี ก้อนบุญใส |
| 6 | นายประสาตร์ ยิ่งยืน | สมาชิกสภา อบต. หมู่ที่ 3 | ประสาตร์ ยิ่งยืน |
| 7 | นายวิชัย ฝ่ายทอง | สมาชิกสภา อบต. หมู่ที่ 5 | วิชัย ฝ่ายทอง |
| 8 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 9 | นายดม สายแสน | สมาชิกสภา อบต. หมู่ที่ 6 | ดม สายแสน |
| 10 | นายเวียงชัย ยิ่งยืน | สมาชิกสภา อบต. หมู่ที่ 7 | เวียงชัย ยิ่งยืน |
| 11 | นายทองปัก มีศรี | สมาชิกสภา อบต. หมู่ที่ 8 | ทองปัก มีศรี |
| 12 | นายทัก คำภิดี | สมาชิกสภา อบต. หมู่ที่ 8 | ทัก คำภิดี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสาววันเพ็ญ ฉั่นพัฒนาพงศ์ | ปลัด อบต.ปฏิบัติหน้าที่นายก อบต. | วันเพ็ญ ฉั่นพัฒนาพงศ์ |
| 2 | นางจิณห์วรา บรรณบดี | รองปลัด อบต. | จิณห์วรา บรรณบดี |
| 3 | นายศุภชัย นาอุดม | ผอ.กองช่าง | ศุภชัย นาอุดม |
| 4 | นางมลิวรรณ ประชาชัย | ผอ.กองการศึกษาฯ | มลิวรรณ ประชาชัย |
| 5 | นางสราวลี เพ็งมีพรหมจักร | ผอ.กองคลัง | สราวลี เพ็งมีพรหมจักร |
| 6 | นายเพชร ลามคำ | นักวิเคราะห์ฯ | เพชร ลามคำ |
| 7 | นายวิทยา ชาปู่ | นักพัฒนาชุมชน | วิทยา ชาปู่ |

-1-

**เริ่มประชุมเวลา 09.00 น.**

เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 12 คน (รวมเลขานุการสภาองค์การบริหารส่วนตำบล) และมีผู้เข้าร่วมประชุม จำนวน 7 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายบุญฤทธิ์ สายสอน ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง เมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** -เรื่องที่ประธานแจ้งต่อที่ประชุม

ประธาน 1.1 ขอเชิญเข้าร่วมโครงการปลูกต้นไม้ริมถนนสาธารณะ ประจำปี 2563 ซึ่งจะจัดในวันที่ 14 สิงหาคม 2563 เวลา 08.30 น. ณ บริเวณที่สาธารณะหนองสระหลวง

1.2 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 ประจำปี 2563

-ตามประกาศสภาองค์การบริหารส่วนตำบลนาสิงห์ ลงวันที่ 29 กรกฎาคม 2563ได้เรียกประชุมสภาองค์การบริหารส่วนตำบล สมัยสามัญ สมัยที่ 2 ประจำปี 2563 เป็นเวลา 15 วัน โดยเริ่มตั้งแต่วันที่ 13 สิงหาคม 2563 จนถึงวันที่ 28 สิงหาคม 2563 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

1.3 การนัดประชุมสภาองค์การบริหารส่วนตำบลนาสิงห์สมัยสามัญ สมัยที่ 2 ประจำปี 2563

-ตามหนังสือที่ บก 77301/ว 005 ลงวันที่ 3 สิงหาคม 2563 ได้นัดประชุมสภาองค์การบริหารส่วนตำบล สมัยสามัญ สมัยที่ 2 ครั้งที่ 1 ประจำปี 2563 ในวันที่ 13 สิงหาคม 2563 (วันนี้) ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลนาสิงห์ เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2564 รายละเอียดปรากฏตามระเบียบวาระการประชุมฯที่ได้จัดส่งพร้อมกับหนังสือแจ้งงนัดประชุมดังกล่าว ให้สมาชิกทุกท่านไปแล้ว

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปี 2563 เมื่อวันที่ 14 กุมภาพันธ์ 2563**

ประธาน - ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน

ประชุมฯได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าห้องประชุมองค์การบริหารส่วนตำบลและที่ห้องกิจการสภา

องค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม - รับรองรายงานการประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปี 2563 เมื่อวันที่ 14 กุมภาพันธ์ 2563 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

-2-

**ระเบียบวาระที่ 3 เรื่องการพิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.2564 ในวาระที่ 1 (ขั้นรับหลักการ)**

ประธาน **สาระสำคัญ**

-ด้วยนายกองค์การบริหารส่วนตำบลได้ยื่นเสนอร่างข้อบัญญัติงบประมาณรายจ่ายประจำปีงบประมาณ พ.ศ.2564 เพื่อให้สภาองค์การบริหารส่วนตำบลพิจารณาให้ความเห็นชอบตามมาตรา 87 วรรคหนึ่งและวรรคหกแห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง(ฉบับที่ 6)พ.ศ.2552 รายละเอียดปรากฏตามเอกสารที่ได้จัดส่งให้สมาชิกทุกท่านไปพร้อมกับหนังสือนัดประชุมในครั้งนี้ โดยสรุปร่างข้อบัญญัติงบประมาณรายจ่ายประจำปีฉบับนี้ ได้จัดทำด้วยระบบคอมพิวเตอร์ หรือระบบ e-LAAS แยกเป็น 3 ส่วน คือ

1) ส่วนที่ 1 คำแถลงประกอบงบประมาณรายจ่ายประจำปีงบประมาณ พ.ศ.2564

2) ส่วนที่ 2 ข้อบัญญัติองค์การบริหารส่วนตำบลเรื่องงบประมาณรายจ่ายประจำปีงบประมาณ พ.ศ.2564 ประกอบด้วย

2.1) หลักการและเหตุผลประกอบร่างข้อบัญญัติงบประมาณรายจ่ายประจำปีงบประมาณ พ.ศ.2564

2.2) ข้อบัญญัติงบประมาณรายจ่ายประจำปีงบประมาณ พ.ศ.2564

3) ส่วนที่ 3 รายละเอียดประกอบข้อบัญญัติงบประมาณรายจ่ายประจำปีงบประมาณ พ.ศ. 2564 ประกอบด้วย

3.1)รายจ่ายตามแผนงานและงบรายจ่าย

3.2)รายงานประมาณการรายรับ

3.3)รายงานรายละเอียดประมาณการรายรับงบประมาณรายจ่ายทั่วไป

3.4) รายงานประมาณการรายจ่าย

3.5) รายงานรายละเอียดประมาณการรายจ่ายงบประมาณรายจ่ายทั่วไป

และได้เชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้องต่อไป

เลขานุการสภา อบต. **ข้อกฎหมาย/ระเบียบที่เกี่ยวข้อง ประกอบด้วย**

-พระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง(ฉบับที่ 6) พ.ศ.2552

**-มาตรา 87 วรรคหนึ่งกำหนดว่า** งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบลให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบล ตามระเบียบและวิธีการที่กระทรวงมหาดไทยกำหนด

**และวรรคหกกำหนดว่า**ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สภาองค์การ

-3-

บริหารส่วนตำบลต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น เมื่อพ้นเวลากำหนดดังกล่าวแล้ว ถ้าหากสภาองค์การบริหารส่วนตำบลพิจารณาไม่แล้วเสร็จให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป

ประธาน -ได้เชิญนายกองค์การบริหารส่วนตำบลแถลงงบประมาณรายจ่ายประจำปีงบประมาณ พ.ศ.2564 เพื่อให้สมาชิกได้รับทราบและใช้ประกอบการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2564 ในลำดับต่อไป

ปลัด อบต. **คำแถลงงบประมาณประกอบงบประมาณรายจ่ายประจำปีงบประมาณ พ.ศ.**

ปฏิบัติหน้าที่ **2564**

นายก อบต. - เรียนท่านประธานสภาฯ และสมาชิกสภาองค์การบริหารส่วนตำบลนาสิงห์

บัดนี้ถึงเวลาที่คณะผู้บริหารขององค์การบริหารส่วนตำบลนาสิงห์ จะได้เสนอร่างข้อบัญญัติ งบประมาณรายจ่ายประจำปีต่อสภาองค์การบริหารส่วนตำบลนาสิงห์อีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลนาสิงห์จึงขอชี้แจงให้ท่านประธานและสมาชิกสภาองค์การบริหารส่วนตำบลทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ. 2564 ดังต่อไปนี้

**1. สถานะการคลัง**

1.1 งบประมาณรายจ่ายทั่วไป

ในปีงบประมาณ พ.ศ.2563 ณ วันที่ 29 กรกฎาคม 2563 องค์กรปกครองส่วนท้องถิ่นมีสถานะการเงิน ดังนี้

1.1.1 เงินฝากธนาคารทั้งสิ้น 26,619,467.77 บาท

1.1.2 เงินสะสม 8,252,382.96 บาท

1.1.3 ทุนสำรองเงินสะสม 8,207,010.55 บาท

1.1.4 รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน 2 โครงการ รวม 200,100 บาท

1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 14 โครงการ รวม 163,701 บาท

1.2 เงินกู้คงค้าง 0.00 บาท

**2. การบริหารงบประมาณ ในปีงบประมาณ 2563** ณ วันที่ 29 กรกฎาคม พ.ศ. 2563

(1) รายรับจริงทั้งสิ้น 33,286,126.81 บาท ประกอบด้วย

หมวดภาษีอากร จำนวน 28,870.70 บาท

หมวดค่าธรรมเนียม ค่าปรับ และใบอนุญาต จำนวน 118,037.30 บาท

หมวดรายได้จากทรัพย์สิน จำนวน 93,149.37 บาท

หมวดรายได้จากสาธารณูปโภคและการพาณิชย์ จำนวน 401,685.00 บาท

หมวดรายได้เบ็ดเตล็ด จำนวน 157,650.00 บาท

หมวดรายได้จากทุน จำนวน 163,550.00 บาท

หมวดภาษีจัดสรร จำนวน 13,119,392.44 บาท

หมวดเงินอุดหนุนทั่วไป จำนวน 19,203,792.00 บาท

(2) เงินอุดหนุนที่รัฐบาลให้โดยระบุวัตถุประสงค์ จำนวน 3,057,317.00 บาท

-4-

(3) รายจ่ายจริง จำนวน 26,510,378.18 บาท ประกอบด้วย

|  |  |  |
| --- | --- | --- |
| งบกลาง จำนวน | 7,492,433.00 | บาท |
| งบบุคลากร จำนวน | 7,812,839.00 | บาท |
| งบดำเนินงาน จำนวน | 6,246,146.18 | บาท |
| งบลงทุน จำนวน | 3,025,100.00 | บาท |
| งบรายจ่ายอื่น จำนวน | 0.00 | บาท |
| งบเงินอุดหนุน จำนวน | 1,933,860.00 | บาท |

(4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 2,717,317.00 บาท

(5) รายจ่ายที่จ่ายจากเงินสะสม จำนวน 77,902.00 บาท

(6) รายจ่ายที่จ่ายจากเงินทุนสำรองเงินสะสม จำนวน 0.00 บาท

(7) รายจ่ายที่จ่ายจากเงินกู้ จำนวน 0.00 บาท

**คำแถลงงบประมาณประกอบงบประมาณรายรับประจำปีงบประมาณ พ.ศ. 2564**

|  |  |  |  |  |
| --- | --- | --- | --- | --- |
|  | | **รายรับจริง ปี 2562** | **ประมาณการ ปี 2563** | **ประมาณการ ปี 2564** |
| **รายได้จัดเก็บเอง** | |  |  |  |
|  | หมวดภาษีอากร | 201,517.89 | 64,000.00 | 76,000.00 |
|  | หมวดค่าธรรมเนียม ค่าปรับ และใบอนุญาต | 147,212.85 | 241,000.00 | 324,880.00 |
|  | หมวดรายได้จากทรัพย์สิน | 159,010.92 | 101,000.00 | 101,000.00 |
|  | หมวดรายได้จากสาธารณูปโภคและการพาณิชย์ | 554,439.00 | 550,000.00 | 550,000.00 |
|  | หมวดรายได้เบ็ดเตล็ด | 135,869.23 | 150,500.00 | 150,500.00 |
| หมวดรายได้จากทุน | | 3,000.00 | 3,100.00 | 3,100.00 |
| **รวมรายได้จัดเก็บเอง** | | **1,191,049.89** | **1,109,600.00** | **1,205,480.00** |
| **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | |  |  |  |
|  | หมวดภาษีจัดสรร | 18,092,817.34 | 17,095,000.00 | 17,095,000.00 |
| **รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | | **18,092,817.34** | **17,095,000.00** | **17,095,000.00** |
| **รายได้ที่รัฐบาลอุดหนุนให้องค์กรปกครองส่วนท้องถิ่น** | |  |  |  |

|  |  |  |  |
| --- | --- | --- | --- |
| หมวดเงินอุดหนุนทั่วไป | 20,186,871.00 | 25,114,110.00 | 25,102,110.00 |
| **รวมรายได้ที่รัฐบาลอุดหนุนให้องค์กรปกครองส่วนท้องถิ่น** | **20,186,871.00** | **25,114,110.00** | **25,102,110.00** |
| **รวม** | **39,470,738.23** | **43,318,710.00** | **43,402,590.00** |

-5-

**คำแถลงงบประมาณประกอบงบประมาณรายจ่ายประจำปีงบประมาณ พ.ศ. 2564**

|  |  |  |  |  |
| --- | --- | --- | --- | --- |
| **รายจ่าย** | | **รายจ่ายจริงปี 2562** | **ประมาณการ ปี 2563** | **ประมาณการ ปี 2564** |
| **จ่ายจากงบประมาณ** | |  |  |  |
|  | งบกลาง | 8,644,077.00 | 9,357,000.00 | 9,088,000.00 |
|  | งบบุคลากร | 9,091,786.00 | 12,768,780.00 | 13,385,200.00 |
|  | งบดำเนินงาน | 9,151,670.82 | 12,809,130.00 | 13,011,190.00 |
|  | งบลงทุน | 2,220,906.00 | 4,928,800.00 | 5,103,200.00 |
|  | งบเงินอุดหนุน | 3,067,707.43 | 3,455,000.00 | 2,815,000.00 |
| **รวมจ่ายจากงบประมาณ** | | **32,176,147.25** | **43,318,710.00** | **43,402,590.00** |
| **รวม** | | **32,176,147.25** | **43,318,710.00** | **43,402,590.00** |

**บันทึกหลักการและเหตุผลประกอบร่างข้อบัญญัติงบประมาณรายจ่ายประจำปีงบประมาณ 2564**

โดยเป็นการสมควรตั้งงบประมาณรายจ่ายประจำปีงบประมาณ พ.ศ.2564 อาศัยอำนาจตามความในพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง ฉบับที่ 6 พ.ศ.2552 มาตรา 87 จึงตราข้อบัญญัติขึ้นไว้โดยความเห็นชอบของสภาองค์การบริหารส่วนตำบลนาสิงห์และโดยการอนุมัติของนายอำเภอศรีวิไล

ข้อ 1.ข้อบัญญัตินี้เรียกว่า ข้อบัญญัติงบประมาณรายจ่ายประจำปีงบประมาณ พ.ศ.2564

ข้อ 2.ข้อบัญญัตินี้ให้ใช้บังคับตั้งแต่วันที่ 1 ตุลาคม พ.ศ.2563 เป็นต้นไป

ข้อ 3.งบประมาณรายจ่ายประจำปีงบประมาณ พ.ศ.2564 เป็นจำนวนเงินทั้งสิ้น 43,402,590 บาท

ข้อ 4.งบประมาณรายจ่ายทั่วไป จ่ายจากเงินรายได้จัดเก็บเอง หมวดภาษีจัดสรร และหมวดเงินอุดหนุนทั่วไป เป็นจำนวนเงินทั้งสิ้น 43,402,590 บาท โดยแยกรายละเอียดตามแผนงานดังนี้

|  |  |  |
| --- | --- | --- |
| **ด้าน** | | **ยอดรวม** |
| **ด้านบริหารงานทั่วไป** | |  |
|  | แผนงานบริหารงานทั่วไป | 11,082,507 |
|  | แผนงานการรักษาความสงบภายใน | 96,500 |
| **ด้านบริการชุมชนและสังคม** | |  |
|  | แผนงานการศึกษา | 10,084,500 |
|  | แผนงานสาธารณสุข | 2,482,560 |
|  | แผนงานสังคมสงเคราะห์ | 1,042,760 |
|  | แผนงานเคหะและชุมชน | 3,206,000 |
|  | แผนงานสร้างความเข้มแข็งของชุมชน | 260,000 |
|  | แผนงานการศาสนาวัฒนธรรมและนันทนาการ | 300,000 |
| **ด้านการเศรษฐกิจ** | |  |
|  | แผนงานอุตสาหกรรมและการโยธา | 4,989,700 |

|  |  |
| --- | --- |
| แผนงานการเกษตร | 70,000 |
| แผนงานการพาณิชย์ | 700,000 |
| **ด้านการดำเนินงานอื่น** |  |
| แผนงานงบกลาง | 9,088,000 |
| **งบประมาณรายจ่ายทั้งสิ้น** | **43,402,590** |

ข้อ 5.งบประมาณรายจ่ายเฉพาะการ จ่ายจากรายได้ เป็นจำนวนเงินทั้งสิ้น 0 บาท

ข้อ 6.ให้ปลัดองค์การบริหารส่วนตำบลนาสิงห์ปฏิบัติการเบิกจ่ายงบประมาณที่ได้รับอนุมัติให้เป็นไปตามระเบียบการเบิกจ่ายเงินขององค์การบริหารส่วนตำบล

ข้อ 7.ให้ปลัดองค์การบริหารส่วนตำบล ปฏิบัติหน้าที่นายกองค์การบริหารส่วนตำบลนาสิงห์มีหน้าที่รักษาการให้เป็นไปตามบัญญัตินี้

- ในฐานะนายกองค์การบริหารส่วนตำบล จะบริหารงบประมาณขององค์การบริหารส่วนตำบล ให้เกิดประโยชน์สูงสุดแก่ประชาชนและให้เป็นไปตามงบประมาณรายจ่ายที่ได้ตั้งไว้ จึงขอเสนอร่างข้อบัญญัติงบประมาณรายจ่ายประจำปีงบประมาณ พ.ศ. 2564 เพื่อให้สภาองค์การบริหารส่วนตำบลพิจารณาให้ความเห็นชอบต่อไป และขอให้เจ้าหน้าที่ชี้แจงรายละเอียดร่างข้อบัญญัติงบประมาณรายจ่ายประจำปีพ.ศ.2564 ต่อไป

นักวิเคราะห์นโยบายและแผน - เรียน ท่านประธานสภาองค์การบริหารส่วนตำบลนาสิงห์ รายละเอียดร่างข้อบัญญัติงบประมาณรายจ่ายประจำปีงบประมาณ พ.ศ. 2564 ประกอบด้วย

- แผนงานงบกลาง ประกอบด้วย รายจ่ายตามข้อผูกพัน เบี้ยยังชีพผู้ป่วยเอดส์ เบี้ยยังชีพผู้สูงอายุ เป็นต้น รวมรายจ่ายทั้งหมด 9,088,00 บาท

- แผนงานการพาณิชย์ ประกอบด้วย ค่าสาธารณูปโภค เป็นต้น รวมรายจ่ายทั้งหมด 700,000 บาท

- แผนงานการเกษตร ประกอบด้วย โครงการปลูกต้นไม้ริมถนนสาธารณะ โครงการอนุรักษ์พันธุกรรมอันเนื่องมาจากพระราชดำริสมเด็จพระกนิษฐาธิราจชเจ้า กรมสมเด็จพระเทพรัตนราชสุดาฯสยามบรมราชกุมารี เป็นต้น รวมรายจ่ายทั้งหมด 70,000 บาท

- แผนงานอุตสาหกรรมและการโยธา ประกอบด้วย โครงการก่อสร้างถนน คสล.หมู่ที่ 3 โครงการก่อสร้างถนน คสล.หมู่ที่ 4 โครงการก่อสร้างทางระบายน้ำ หมู่ที่ 6 โครงการก่อสร้างทางระบายน้ำ คสล.หมู่ที่ 8 โครงการซ่อมแซมถนนลูกรังสายถ้ำน้อยน้ำทิพย์เป็นต้น รวมรายจ่ายทั้งหมด 4,989,700 บาท

- แผนงานการศาสนา วัฒนธรรมและนันทนาการ ประกอบด้วย โครงการแข่งขันกีฬาประชาชนชาวตำบลนาสิงห์ โครงการจัดงานวันสงกรานต์ โครงการสืบสานประเพณีในวันเข้าพรรษา เป็นต้น รวมรายจ่ายทั้งหมด 300,000 บาท

- แผนงานสร้างความเข้มแข็งของชุมชน ประกอบด้วย โครงการขับเคลื่อนสภาเด็กกและเยาวชน โครงการฝึกอบรมส่งเสริมอาชีพหลักสูตรนวดเพื่อสุขภาพ โครงการฝึกอบรมส่งเสริมอาชีพหลักสูตรช่างซ่อมเครื่องใช้ไฟฟ้าภายในบ้าน รวมรายจ่ายทั้งหมด260,000 บาท

-7-

- แผนงานเคหะและชุมชน ประกอบด้วย เงินเพิ่มต่างๆตของพนักงาน ค่าจ้างบริการ ค่าวัสดุก่อสร้าง เป็นต้น รวมรายจ่ายทั้งหมด 3,206,000 บาท

- แผนงานสังคมสงเคราะห์ ประกอบด้วย เงินเดือนพนักงาน ค่าจ้างบริการ โครงการสืบสานประเพณีรดน้ำขอพรผู้สูงอายุ เป็นต้น รวมรายจ่ายทั้งหมด 1,042,760 บาท

- แผนงานสาธารณสุข ประกอบด้วย เงินเดือนพนักงาน โครงการป้องกันและควบคุมโรคไข้เลือดออก โครงการส่งเสริมการออกกำลังกาย เป็นต้น รวมรายจ่ายทั้งหมด 2,482,560 บาท

- แผนงานการศึกษา ประกอบด้วย ค่าตอบแทนพนักงานจ้าง โครงการอาหารกลางวันสำหรับเด็กปฐมวัยศูนย์พัฒนาเด็กเล็ก ค่าอาหารเสริม(นม) เป็นต้น รวมรายจ่ายทั้งหมด 10,084,500 บาท

- แผนงานการรักษาความสงบภายใน ประกอบด้วย โครงการซ้อมแผนป้องกันและระงับอัคคีภัยในสถานศึกษา โครงการป้องกันและลดอุบัติเหตุช่วงเทศกาล โครงการอบรมวันอปพร. เป็นต้น รวมรายจ่ายทั้งหมด 96,500 บาท

- แผนงานบริหารงานทั่วไป ประกอบด้วย เงินค่าตอบแทนสมาชิกสภาองค์กรบริหารส่วนท้องถิ่น โครงการทัศนศึกษาดูงานฯ ค่าวัสดุสำนักงาน เป็นต้น รวมรายจ่ายทั้งหมด 11,082,570 บาท

- และได้สรุปโครงการพัฒนาภายในหมู่บ้านต่างๆที่ตั้งไว้ตามร่างข้อบัญญัติงบประมาณรายจ่ายประจำปีงบประมาณ พ.ศ.2564 ซึ่งปรากฏในส่วนที่ 3 งบลงทุนค่าที่ดินและสิ่งก่อสร้าง ค่าก่อสร้างสิ่งสาธารณูปโภค ดังนี้

1) ก่อสร้างถนน คสล. หมู่ที่ 3 ตั้งไว้ 107,000 บาท

2) ก่อสร้างถนน คสล.สายหนองแฮ่ ตั้งไว้ 320,000 บาท

3) ก่อสร้างถนน คสล. หมู่ที่ 4 ตั้งไว้ 330,000 บาท

4) ก่อสร้างถนน คสล. หมู่ที่ 6 ตั้งไว้ 270,000 บาท

5) ก่อสร้างทางระบายน้ำ คสล.หมู่ที่ 1 ตั้งไว้ 112,000 บาท

6) ก่อสร้างทางระบายน้ำ คสล.หมู่ที่ 8 ตั้งไว้ 65,000 บาท

7) ก่อสร้างทางระบายน้ำ หมู่ที่ 5 เชื่อม หมู่ที่ 7 ตั้งไว้ 500,000 บาท

8) ก่อสร้างแนวเขตที่สาธารณะ ตั้งไว้ 257,000 บาท

9) ก่อสร้างฝาย หมู่ที่ 4 ตั้งไว้ 760,000 บาท

10) ก่อสร้างรางระบายน้ำ คสล.หมู่ที่ 2 ตั้งไว้ 200,000 บาท

11) ขยายไหล่ทาง คสล.หน้าโรงเรียนบ้านนาสิงห์ ตั้งไว้ 200,000 บาท

12) ซ่อมแซมถนนลูกรังสายถ้ำน้อยน้ำทิพย์ ตั้งไว้ 155,000 บาท

13) ซ่อมแซมถนนลูกรังสายโคกปลายนา ตั้งไว้ 309,200 บาท

14) ซ่อมแซมถนนลูกรังสายหนิงแฮ่ ตั้งไว้ 89,500 บาท

15) ซ่อมแซมถนนลูกรังสายห้วยจ่า ตั้งไว้ 35,000 บาท

16) ต่อเติมอาคารสำนักงาน อบต.นาสิงห์ ตั้งไว้ 110,000 บาท

17) ปรับปรุงภูมิทัศน์สำนักงาน อบต.นาสิงห์ ตั้งไว้ 760,000 บาท

-8-

18) ปรับปรุงภูมิทัศน์หนองบ่อ หมู่ที่ 3 ตั้งไว้ 100,000 บาท

19) ปรับปรุงรางระบายน้ำ คสล.หมู่ที่ 1 ตั้งไว้ 100,000 บาท

20) ปรับปรุงและก่อสร้างรางระบายน้ำ หมู่ที่ 7 ตั้งไว้ 210,000 บาท

-สำหรับรายละเอียดต่างๆจะปรากฎตามร่างข้อบัญญัติงบประมาณรายจ่ายประจำปีฉบับนี้ ในส่วนที่ 3 รายงานรายละเอียดประมาณการรายจ่ายงบประมาณรายจ่ายทั่วไปประจำปีงบประมาณพ.ศ.2564

ประธาน - ในการประชุมเพื่อพิจารณาร่างข้อบัญญัติงบประมาณรายจ่ายประจำปี พ.ศ.2564 ในวาระที่ 1(ขั้นรับหลักการ) จะต้องดำเนินการตามขั้นตอนที่กำหนดไว้ ในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่ 2) พ.ศ.2554 ในประเด็นตามลำดับ ดังนี้

**1.ปรึกษาและลงมติว่าจะรับหลักการแห่งร่างข้อบัญญัติงบประมาณรายจ่ายประจำปี พ.ศ.2564 ตามที่นายกองค์การบริหารบริหารส่วนตำบลเสนอหรือไม่**

- ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

**เลขานุการสภา อบต.** ข้อกฎหมาย/ระเบียบที่เกี่ยวข้อง

- ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547และแก้ไขเพิ่มเติมถึง(ฉบับที่2) พ.ศ.2554 ประกอบด้วย

**ข้อ 45 วรรคสาม กำหนดว่า** ญัตติร่างข้อบัญญัติงบประมาณรายจ่ายจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่น มีมติรับหลักการแห่งร่างข้อบัญญัติงบประมาณ นั้น

**ข้อ 47 กำหนดว่า** ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่น จะให้คณะกรรมการสภาท้องถิ่นพิจารณาก่อนรับหลักการก็ได้

**ข้อ 48 กำหนดว่า** ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณให้ประธานสภาท้องถิ่นนำปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการในคณะกรรมการหาข้อยุติตามจำนวนที่กฎหมายว่าด้วยองค์กรปกครองส่วนท้องถิ่นนั้นกำหนด โดยให้นำวิธีการเลือกในข้อ 12 แห่งระเบียบนี้มาใช้โดยอนุโลม แล้วแจ้งมติไม่รับหลักการแห่งร่างข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น กรณีองค์การบริหารส่วนจังหวัดหรือเทศบาล ให้แจ้งผู้ว่าราชการจังหวัดทราบ กรณีองค์การบริหารส่วนตำบลให้แจ้งนายอำเภอทราบ ทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ

-ให้ประธานท้องถิ่นทำหนังสือแจ้งมติของสภาท้องถิ่นมีมติไม่รับหลักการแห่งร่างข้อบัญญัติงบประมาณให้ผู้บริหารทราบในวันถัดจากวันที่สภาท้องถิ่นมีมติไม่รับหลักการ

- ร่างข้อบัญญัติงบประมาณที่ผ่านการพิจารณาของคณะกรรมการหาข้อยุติ ตามวรรคหนึ่งให้สภาท้องถิ่นนำเข้าพิจารณาในวาระที่สองและวาระที่สาม ตามลำดับ

ประธาน - จึงขอเชิญสมาชิกในที่ประชุมอภิปรายในหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2564 ต่อไป

ที่ประชุม - สมาชิกได้ตรวจสอบอย่างละเอียดและรอบคอบแล้ว ไม่มีผู้ใดประสงค์จะอภิปรายในหลักการแห่งร่างข้อบัญญัติงบประมาณรายจ่ายประจำปี พ.ศ.2564 ตามที่นายกองค์การบริหารส่วนตำบลเสนอ

ประธาน - ในเมื่อได้ให้เวลาพอสมควรแล้ว แต่ไม่มีสมาชิกท่านใดประสงค์จะอภิปรายจึงได้เรียกสมาชิกเข้าที่ประชุม และตรวจนับองค์ประชุมอีกครั้งหนึ่ง ปรากฏว่ามีสมาชิกเข้าร่วมประชุม 11 คน (ไม่รวมเลขานุการสภาองค์การบริหารส่วนตำบล) เป็นอันครบองค์ประชุม และขอให้สมาชิกในที่ประชุมพิจารณาว่าจะลงมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2564 ตามที่นายกองค์การบริหารส่วนตำบลเสนอหรือไม่

มติที่ประชุม - ลงมติรับหลักการร่างข้อบัญญัติงบประมาณรายจ่ายประจำปีงบประมาณ พ.ศ. 2564 ด้วยมติเสียงข้างมาก (รับหลักการ 11 เสียง ยกเว้นประธานงดออกเสียง)

ประธาน **2**.**การพิจารณาตั้งคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2564**

- เมื่อสภาองค์การบริหารส่วนตำบล ได้ลงมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2564 ในวาระที่หนึ่ง ไปแล้ว จึงขอให้สภาองค์การบริหารส่วนตำบลเลือกคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2564 จำนวนไม่น้อยกว่าสามคนแต่ไม่เกินเจ็ดคน

- ขอเชิญเลขานุการสภาองค์การบริหารส่วนตำบล ชี้แจงข้อกฎหมายหรือระเบียบ ที่เกี่ยวข้องต่อไป

เลขานุการสภา อบต. **๏ข้อกฎหมาย/ระเบียบที่เกี่ยวข้อง**

- ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่2) พ.ศ.2554

**- ข้อ 103 (1) กำหนดว่า** คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

**- ข้อ 105 กำหนดว่า** ภายใต้ข้อบังคับข้อ 103และ ข้อ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น ดังนี้

1. คณะกรรมการแปรญัตติร่างข้อบัญญัติ

- **ข้อ 106 กำหนดว่า** กรรมการสภาท้องถิ่นพ้นจากหน้าที่เมื่อ

(4) เลือกคณะกรรมการท้องถิ่นขึ้นใหม่หรืองานที่ได้รับมอบหมายเสร็จสิ้นลง

**- ข้อ107 กำหนดว่า** ภายใต้ข้อบังคับข้อ 103 วิธีเลือกคณะกรรมการสภาท้องถิ่นให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมี สมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

**-9-**

การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ 12 มาใช้บังคับโดยอนุโลม

**-ข้อ 12 กำหนดว่า** วิธีเลือกรองประธานสภาท้องถิ่นให้นำความในมาตรา 8 มาใช้บังคับโดยอนุโลม

กรณีที่กฎหมายว่าด้วยองค์กรปกครองส่วนท้องถิ่นกำหนดให้สภาท้องถิ่นใดมีรองประธานสภาท้องถิ่นได้มากกว่าหนึ่งคน ให้เลือกรองประธานสภาท้องถิ่นคนที่หนึ่งก่อน แล้วจึงเลือกรองประธานสภาท้องถิ่นที่หนึ่งก่อน แล้วจึงเลือกรองประธานสภาท้องถิ่นในลำดับถัดไปทีละคนจนกว่าจะครบตามจำนวนที่พึงมี

ประธาน - จึงเสนอให้ที่ประชุมพิจารณาว่าจะกำหนดให้มีคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2564 ในครั้งนี้ จำนวนกี่คน (ไม่น้อยกว่าสามคนแต่ไม่เกินเจ็ดคน)

นายทองปัก มีศรี - เสนอให้มีคณะกรรมการแปรญัตติร่างข้อบัญญัติงบประมาณรายจ่ายประจำปี

(สมาชิกสภา อบต.) งบประมาณ พ.ศ. 2564 จำนวน สาม คน

ผู้รับรอง 1) นางหนูการ จะหลาบหลอง 2) นายประสาตร์ ยิ่งยืน

ประธาน - ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม - ไม่มี

ประธาน - เมื่อไม่มีสมาชิกท่านใดเสนอเป็นอย่างอื่นอีก เป็นอันว่าสภาองค์การบริหารส่วนตำบล กำหนดให้มีคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2564 จำนวน สามคน

-ขั้นตอนต่อไปขอให้ที่ประชุมเสนอชื่อสมาชิกที่เห็นสมควรเป็นคณะกรรมการแปรญัตติฯ โดยเลือกทีละคนจนกว่าจะครบจำนวนสามคน ตามลำดับ และการเสนอชื่อให้เสนอได้โดยไม่จำกัดจำนวน พร้อมทั้งให้มีผู้รับรองอย่างน้อยสองคนด้วย

- จึงเสนอให้ที่ประชุมเสนอรายชื่อสมาชิกที่เห็นสมควรเป็นคณะกรรมการแปรญัตติฯในลำดับที่ 1

นายทัก คำภิดี - เสนอ นายเวียงชัย ยิ่งยืน ตำแหน่ง สมาชิกสภาองค์การบริหารส่วนตำบล หมู่ที่ 7

(สมาชิกสภา อบต.) เป็นคณะกรรมการแปรญัตติฯ คนที่ 1

ผู้รับรอง 1) นายทองปัก มีศรี 2) นางหนูการ จะหลาบหลอง

ประธาน - ไม่ทราบว่ามีสมาชิกท่านใดเสนอชื่อสมาชิกท่านอื่นเพิ่มเติมอีกหรือไม่

ที่ประชุม - ไม่มี -

ประธาน - เมื่อไม่มีสมาชิกท่านใดเสนอเพิ่มเติมเป็นอันว่า นายเวียงชัย ยิ่งยืน ตำแหน่ง สมาชิกสภาองค์การบริหารส่วนตำบล หมู่ที่ 7 ได้รับเลือกเป็นคณะกรรมการแปรญัตติฯคนที่ 1

- จึงเสนอให้ที่ประชุมเสนอรายชื่อสมาชิกที่เห็นสมควรเป็นคณะกรรมการแปรญัตติฯ คนที่ 2

นายทองปัก มีศรี - เสนอ นายประสาตร์ ยิ่งยืน ตำแหน่งสมาชิกสภาองค์การบริหารส่วนตำบล หมู่ที่ 3

(สมาชิกสภา อบต.) เป็นคณะกรรมการแปรญัตติฯ คนที่ 2

ผู้รับรอง 1) นายทัก คำภิดี 2) นายดม สายแสน

ประธาน - ไม่ทราบว่ามีสมาชิกท่านใดเสนอรายชื่อสมาชิกท่านอื่นเพิ่มเติมอีกหรือไม่

ที่ประชุม - ไม่มี -

ประธาน - เมื่อไม่มีสมาชิกท่านใดเสนอเพิ่มเติมเป็นอันว่า นายประสาตร์ ยิ่งยืน ตำแหน่ง สมาชิกสภาองค์การบริหารส่วนตำบล หมู่ที่ 3 ได้รับเลือกเป็นคณะกรรมการแปรญัตติฯคนที่ 2

-10-

- จึงเสนอให้ที่ประชุมเสนอรายชื่อสมาชิกที่เห็นสมควรเป็นคณะกรรมการแปรญัตติฯ คนที่ 3

นายประสาตร์ ยิ่งยืน - เสนอนายดม สายแสน ตำแหน่ง สมาชิกสภาองค์การบริหารส่วนตำบลนาสิงห์ (สมาชิกสภา อบต.) หมู่ที่ 6 เป็นคณะกรรมการแปรญัตติฯ คนที่ 3

ผู้รับรอง 1) นายคำมี ก้อนบุญใส 2) นายมีชัย นาเวียง

ประธาน - ไม่ทราบว่ามีสมาชิกท่านใดเสนอชื่อสมาชิกท่านอื่นเพิ่มเติมอีกหรือไม่

ที่ประชุม - ไม่มี -

ประธาน - เมื่อไม่มีสมาชิกท่านใดเสนอเพิ่มเติมเป็นอันว่า นายดม สายแสน ตำแหน่ง สมาชิกสภาองค์การบริหารส่วนตำบลนาสิงห์ หมู่ที่ 6 ได้รับเลือกเป็นคณะกรรมการแปรญัตติฯคนที่ 3

- **สรุปว่าคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2564 จำนวน 3 คน ประกอบด้วย**

1) นายเวียงชัย ยิ่งยืน ตำแหน่ง สมาชิกสภาองค์การบริหารส่วนตำบล หมู่ที่ 7

2) นายประสาตร์ ยิ่งยืน ตำแหน่ง สมาชิกสภาองค์การบริหารส่วนตำบล หมู่ที่ 3

3) นายดม สายแสน ตำแหน่งสมาชิกสภาองค์การบริหารส่วนตำบล หมู่ที่ 6

- จึงเชิญให้เลขานุการสภาองค์การบริหารส่วนตำบล เป็นผู้นัดประชุมคณะกรรมการแปรญัตติฯในครั้งแรกเพื่อให้มีการเลือกประธานกรรมการและเลขานุการฯต่อไป

เลขานุการสภา อบต. - ได้แจ้งนัดประชุมคณะกรรมการแปรญัตติฯ ครั้งแรก เพื่อให้มีการเลือกประธานกรรมการและเลขานุการฯ ในวันที่ 13 สิงหาคม 2563 ตั้งแต่เวลา 15.00 น. เป็นต้นไป ณ ห้องประชุมกิจการสภาองค์การบริหารส่วนตำบลนาสิงห์

ประธาน **3. การพิจารณากำหนดระยะเวลาเสนอคำแปรญัตติต่อคณะกรรมการแปรญัตติฯ**

- ให้สภาองค์การบริหารส่วนตำบลพิจารณากำหนดระยะเวลาในการเสนอคำแปรญัตติคณะกรรมการแปรญัตติฯ โดยระยะเวลาที่กำหนดจะต้องไม่น้อยกว่า 24 ชั่วโมงนับแต่ สภาองค์การบริหารส่วนตำบลรับหลักการแห่งร่างข้อบัญญัติงบประมาณรายจ่ายฉบับนี้ พร้อมทั้งให้กำหนดสถานที่เสนอคำแปรญัตติไว้ด้วย

- จึงเชิญเลขานุการสภาองค์การบริหารส่วนตำบลชี้แจงข้อกฎหมายหรือระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**- ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่2) พ.ศ.2554**

- **ข้อ 45 วรรคสาม กำหนดว่า** ญัตติร่างข้อบัญญัติงบประมาณรายจ่ายจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่น มีมติรับหลักการแห่งร่างข้อบัญญัติงบประมาณ นั้น

- **ข้อ 49 วรรคหนึ่งกำหนดว่า** ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

**วรรคสองกำหนดว่า** ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติให้

**-11-**

เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

**และวรรคสามกำหนดว่า** การเสนอคำแปรญัตติให้อนุโลมใช้ตามแบบท้าย ระเบียบนี้

- **ข้อ 59 กำหนดว่า**การแปรญัตติร่างข้อบัญญัติงบประมาณรายจ่ายจะกระทำได้เฉพาะการลดรายจ่ายหรือการขอลดจำนวนเงินที่ขออนุมัติจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ

คำแปรญัตติให้เสนอล่วงหน้า เป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ 45 วรรคสามและข้อ 49 วรรคหนึ่ง

ประธาน - จึงเสนอให้ที่ประชุมพิจารณากำหนดระยะเวลาเสนอคำแปรญัตติคณะกรรมการแปรญัตติฯต่อไป

นายวิชัย ฝ่ายทอง - เสนอให้กำหนดระยะเวลาเสนอคำแปรญัตติต่อคณะกรรมการแปรญัตติฯ ตั้งแต่วันนี้

(สมาชิกสภา อบต.) (วันที่ 13 สิงหาคม 2563 เวลา 15.30 น.) จนถึงวันที่ 19 สิงหาคม 2563 เวลา 15.30น. โดยใช้สถานที่ ณ ห้องกิจการสภาองค์การบริหารส่วนตำบลนาสิงห์

ประธาน - ไม่ทราบว่าสมาชิกท่านใดเสนอเพิ่มเติมอีกหรือไม่

ที่ประชุม - ไม่มี -

ประธาน - เมื่อไม่มีสมาชิกท่านใดเสนอเป็นอย่างอื่น จึงถือว่าสมาชิกสภาองค์การบริหารส่วนตำบลได้กำหนดระยะเวลาเสนอคำแปรญัตติต่อคณะกรรมการแปรญัตติฯตั้งแต่ (วันที่ 13 สิงหาคม 2563 เวลา 15.30 น.)จนถึงวันที่ 19 สิงหาคม 2563 เวลา 15.30 น. และกำหนดสถานที่ยื่นคำแปรญัตติต่อคณะกรรมการแปรญัตติฯ ณ ห้องกิจการสภาองค์การบริหารส่วนตำบลนาสิงห์

- จึงขอให้สมาชิกสภาองค์การบริหารส่วนตำบลและผู้บริหารฯที่ประสงค์จะแก้ไขหรือเพิ่มเติมร่างข้อบัญญัติงบประมาณรายจ่ายประจำปีงบประมาณ พ.ศ. 2564 ให้ยื่นเสนอคำแปรญัตติต่อคณะกรรมการแปรญัตติฯภายในระยะเวลาและสถานที่กำหนด

ประธาน **4.การพิจารณากำหนดระยะเวลาพิจารณาคำแปรญัตติที่คณะกรรมการแปรญัตติ ได้รับไว้**

- ในลำดับต่อไป ให้ที่ประชุมพิจารณากำหนดระยะเวลาพิจารณาคำแปรญัตติที่คณะกรรมการ แปรญัตติได้รับไว้จากสมาชิกสภาฯหรือผู้บริหารฯที่ประสงค์ขอแปรญัตติว่าจะให้คณะกรรมการแปรญัตติฯดำเนินการพิจารณาคำแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ.2564 ให้แล้วเสร็จภายในระยะเวลาใด

- เชิญเลขานุการสภาองค์การบริหารส่วนตำบลชี้แจงข้อกฎหมายหรือระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**- ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่2) พ.ศ.2554**

**- ข้อ 115 กำหนดว่า** คณะกรรมการสภาท้องถิ่นจะกำหนดนัดประชุมเมื่อใดให้แจ้งให้ผู้บริหารท้องถิ่น สมาชิกสภาท้องถิ่น ผู้เสนอญัตติ และผู้แปรญัตติทราบล่วงหน้า ไม่น้อยกว่ายี่สิบสี่ชั่วโมงก่อนกำหนดเวลานัดประชุม

เมื่อมีการประชุมคณะกรรมการสภาท้องถิ่นตามกำหนดที่นัดหมาย ถ้าผู้แปรญัตติไม่มาชี้แจงตามนัดเป็นเวลาเกินสามสิบนาที นับแต่เวลาที่คณะกรรมการสภาท้องถิ่นได้เริ่ม

-12-

ประชุมในวันนั้นให้ถือว่าผู้แปรญัตติได้ถอนคำแปรญัตตินั้นแล้ว เว้นแต่ผู้แปรญัตติจะมีความจำเป็นที่ไม่อาจมาชี้แจงได้ และการประชุมเรื่องนั้นยังไม่เสร็จสิ้น คณะกรรมการสภาท้องถิ่นจะรับพิจารณาคำแปรญัตตินั้นต่อไปก็ได้

**- ข้อ 116 กำหนดว่า** หากคณะกรรมการสภาท้องถิ่นดำเนินการไม่แล้วเสร็จภายในเวลาที่สภาท้องถิ่นกำหนดให้ประธานกรรมการรายงานต่อประธานสภาท้องถิ่น โดยด่วน

ในกรณีตามวรรคหนึ่ง ถ้าอยู่ในสมัยประชุม ให้ประธานสภาท้องถิ่นเสนอต่อ ที่ประชุมสภาท้องถิ่น เพื่อลงมติให้ขยายเวลาที่กำหนดไว้ หรือให้กำหนดการตามที่สภาท้องถิ่นเห็นสมควร แต่ถ้าอยู่นอกสมัยประชุมและคณะกรรมการสภาท้องถิ่นมีอำนาจประชุมนอกสมัยประชุมได้ตามข้อ 111 วรรคหนึ่ง ให้ประธานสภาท้องถิ่นมีอำนาจอนุญาตขยายเวลาที่กำหนดไว้ตามที่เห็นสมควร แล้วรายงานให้สภาท้องถิ่นทราบในการประชุมสภาท้องถิ่นสมัยต่อไป

ประธาน - จึงเสนอให้ที่ประชุมพิจารณากำหนดระยะเวลาพิจารณาคำแปรญัตติที่คณะกรรมการ แปรญัตติฯได้รับไว้

นายคำมี ก้อนบุญใส - เสนอให้คณะกรรมการแปรญัตติฯพิจารณาคำแปรญัตติที่ได้รับไว้รวมทั้งการพิจารณา

(สมาชิกสภา อบต.) ร่างข้อบัญญัติงบประมาณรายจ่ายประจำปีงบประมาณ พ.ศ. 2563 ให้แล้วเสร็จ ภายในระยะเวลาระหว่างวันที่ 20 สิงหาคม 2563 เวลา 08.30 น.จนถึงวันที่ 21 สิงหาคม 2563 เวลา 12.00 น. ณ ห้องกิจการสภาองค์การบริหารส่วนตำบลนาสิงห์

ประธาน - ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม - ไม่มี

ประธาน - เมื่อไม่มีสมาชิกท่านใดเสนอเป็นอย่างอื่นอีก จึงถือว่าสภาองค์การบริหารส่วนตำบลได้กำหนดระยะเวลาพิจารณาคำแปรญัตติที่คณะกรรมการแปรญัตติฯได้รับไว้ รวมทั้งการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2564 ให้แล้วเสร็จภายในระยะเวลาระหว่างวันที่ 20 สิงหาคม 2563 เวลา 08.30 น. จนถึงวันที่ 21 สิงหาคม 2563 เวลา 12.00 น. ณ ห้องกิจการสภาองค์การบริหารส่วนตำบล นาสิงห์

- และในการแปรญัตตินั้นจะต้องไม่เป็นลักษณะต้องห้ามตามข้อ 60 และข้อ61 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่ 2) พ.ศ.2554

ประธาน - ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน - ขอเชิญให้สมาชิกในที่ประชุมเสนอเรื่องอื่นๆ

นายดม สายแสน - การดำเนินการกำจัดยุงลาย แผนการดำเนินการพ่นหมอกควันเพื่อกำจัดยุงลายอยากให้แจ้งสมาชิก อบต.ให้ทราบด้วย ไม่ใช่แจ้งแต่กำนัน ผู้ใหญ่บ้าน อสม.

-การแก้ไขปัญหาน้ำประปาโซนนาทราย ชาวบ้านได้ร่วมกันทำแนวกั้น จอก แหนที่หนองบุ่งคล้า ขอให้ทาง อบต.เข้ามาร่วมแก้ปัญหาร่วมกันกับชาวบ้าน

-อยากให้ตัวแทนชุมชนเข้าร่วมเป็นกรรมการในการตรวจงานจ้างของ อบต.

-งานก่อสร้างของศูนย์พัฒนาเด็กเล็กนาทรายเจริญสุขขอให้ตรวจสอบด้วย

-ขอให้ดำเนินการโครงการในปีงบประมาณปี 2563 ให้เสร็จ

-13-

นายวิชัย ฝ่ายทอง ฝากทางเจ้าหน้าที่ให้ทำความเข้าใจเกี่ยวค่าธรรมเนียมในการจัดเก็บขยะ

นายสุรพล นันทา ขอเพิ่มเติมครับ การจัดเก็บขอฝากไปยังเจ้าหน้าที่จัดเก็บรายได้ของโครงการขยะในการออกใบเสร็จ จัดทำข้อมูล ขอให้ชื่อและบ้านเลขที่ตรงกัน

นายมีชัย นาเวียง การจัดเก็บค่าธรรมเนียมขยะ บางคนมี 2 บ้านเลขที่ เสียค่าธรรมเนียมเพิ่มไหม

นางนงนุช บรรณบดี ในส่วนของการจัดเก็บค่าธรรมเนียมขยะ ดิฉันและเจ้าหน้าที่จะเข้าไปดูแลและจะเข้าไปประชุมร่วมกับชุมชน เพื่อทำความเข้าใจกับชาวบ้านต่อไป

นายทัก คำภิดี -ขอติดตั้งไฟฟ้าส่องสว่างทางเข้าหนองแฮ่

-ขอฝากให้แก้ไขปัญหาท่อระบายน้ำอุดตันหน้าบ้าน นายพวง ราษี

นายมีชัย นาเวียง ขอแจ้งไฟฟ้าส่องสว่างชำรุด ดังนี้

1.หน้าบ้านนายประยูร วงเวียน

2.หน้าบ้านนายสุบรรณ วงค์กอ

3.หน้าบ้านนางประเสริฐ คุณมี

4.หน้าบ้านนายมานพ กตสุริต์

5.หน้าบ้านนายสายัณ น้อยแวงพิมพ์

6.หน้าบ้านนายมงคล พลไทย

ถนนต่างระดับฝากแก้ไขด้วยครับ

1.หน้าบ้านนายมงคล พลไทย

2.หน้าบ้านนายกำพล หันจางสิทธิ์

3.หน้าบ้านนางสงวน อินธิจักร

นายประสาตร์ ยิ่งยืน ทางระบายน้ำ หมู่ที่ 3 จุดบ้านนายโกมินทร์ ต่อซอน ซึ่งเป็นจุดระบายน้ำลง จึงขอท่อระบายน้ำจำนวน 20 ท่อนเพื่อแก้ปัญหา

นายทองปัก มีศรี ขอติดตั้งไฟฟ้าส่องสว่างเพิ่มเติม ดังนี้

1.หน้าบ้านนายโสธร ดอกชบา

2.บ้านนายสมเภียร อินทะจักร

3.บ้านนางเครือวัลย์ ชาแก้ว

และขอฝากแก้ไขซ่อมแซมถนนหน้าบ้านนายจอม อินเมืองแก้ว

นายสุรพล นันทา 1.ฝากเจ้าหน้าที่ซ่อมแซมแก้ไขไฟฟ้าส่องสว่งโซนนาทราย

2.ขอให้ดำเนินการโครงการตามข้อบัญญัติงบประมาณ โครงการก่อสร้างทางระบายน้ำ

หมู่ที่ 2

นายศุภชัย นาอุดม ทุกเรื่องที่ท่านสมาชิกสภาได้แจ้งเข้ามาทางองค์การบริหารส่วนตำบลนาสิงห์ จะดำเนิน

(ผอ.กองช่าง) ออกสำรวจและจะดำเนินการแก้ไขปัญหาให้ครับ

ประธาน - เมื่อไม่มีสมาชิกท่านใดเสนอเรื่องอื่นๆจึงได้นัดประชุมสภาองค์การบริหารส่วนตำบล สมัยประชุมสามัญ สมัยที่ 2 ประจำปี 2563 ครั้งที่ 2 ในวันที่ 27 สิงหาคม 2563ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลนาสิงห์ เพื่อพิจารณาร่างข้อบัญญัติงบประมาณรายจ่ายประจำปี พ.ศ. 2563 ในวาระที่ 2 และวาระที่ 3 ขอให้สมาชิกมาประชุมโดยพร้อมเพรียงกันด้วย

- และกล่าวปิดประชุม

-14-

ปิดประชุมเวลา 15.30 น.

(ลงชื่อ) ผู้บันทึกรายงานการประชุม

(นายสุรพล นันทา)

เลขานุการสภาองค์การบริหารส่วนตำบลนาสิงห์

(ลงชื่อ) ประธานกรรมการตรวจสอบรายงานการประชุม

( นางหนูการ จะหลาบหลอง)

(ลงชื่อ) กรรมการตรวจสอบรายงานการประชุม

( นายทองปัก มีศรี )

(ลงชื่อ) กรรมการและเลขานุการตรวจสอบรายงานการประชุม

( นายคำมี ก้อนบุญใส)

การรับรองรายงานการประชุม

.........................................................................................................................................................................

.........................................................................................................................................................................

(ลงชื่อ)

( นายบุญฤทธิ์ สายสอน )

ประธานสภาองค์การบริหารส่วนตำบลนาสิงห์